
Европейският парламент,
–	като взе предвид предложението на Комисията до Парламента и до Съвета (COM(2022)0223),
–	като взе предвид член 294, параграф 2 и член 322 от Договора за функционирането на Европейския Съюз, както и член 106а от Договора за създаване на Европейската общност за атомна енергия, съгласно които Комисията е внесла предложението в Парламента (C9‑0179/2022),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Сметната палата от 31 октомври 2022 г.[footnoteRef:1], [1:  	ОВ C 446, 24.11.2022 г., стр. 26.] 

–	като взе предвид Междуинституционалното споразумение от 28 ноември 2001 г. относно по-структурирано използване на техниката за преработване на нормативни актове[footnoteRef:2], [2:  	ОВ C 77, 28.3.2002 г., стр. 1.] 

–	като взе предвид писмото от 25 април 2023 г., изпратено от комисията по правни въпроси до комисията по бюджети и комисията по бюджетен контрол в съответствие с член 110, параграф 3 от своя Правилник за дейността,
—	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 20 декември 2023 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид съвместните разисквания на комисията по бюджети и комисията по бюджетен контрол в съответствие с член 58 от Правилника за дейността,
–	като взе предвид член 110 и член 59 от своя Правилник за дейността,
–	като взе предвид становището на комисията по регионално развитие,
–	като взе предвид писмото от комисията по промишленост, изследвания и енергетика,
–	като взе предвид доклада на комисията по бюджети и комисията по бюджетен контрол (A9-0180/2023),
А.	като има предвид, че съгласно становището на консултативната група на правните служби на Европейския парламент, Съвета и Комисията предложението на Комисията не съдържа никакви изменения по същество освен тези, които са идентифицирани като такива в предложението, и че по отношение на кодификацията на непроменените разпоредби на предишните актове с въпросните изменения предложението се свежда до обикновена кодификация на съществуващите актове, без промяна по същество;
1.	приема изложената по-долу позиция на първо четене, като взема предвид препоръките на консултативната група на правните служби на Европейския парламент, Съвета и Комисията;
2.	одобрява съвместното изявление на Парламента и на Съвета, приложено към настоящата резолюция, което ще бъде публикувано в серия С на Официален вестник на Европейския съюз;
3.	одобрява съвместното изявление на Парламента, Съвета и Комисията, приложено към настоящата резолюция, което ще бъде публикувано в серия С на Официален вестник на Европейския съюз;
4.	приема за сведение изявленията на Комисията, приложени към настоящата резолюция;
5.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
6.	възлага на своя председател да предаде позицията на Парламента съответно на Съвета и на Комисията, както и на националните парламенти.

Позиция на Европейския парламент, приета на първо четене на 14 март 2024 г. с оглед на приемането на Регламент (ЕС, Евратом) 2024/... на Европейския парламент и на Съвета за финансовите правила, приложими за общия бюджет на Съюза (преработен текст) 
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС, Евратом) 2024/2509.)




ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ

Съвместно изявление относно бюджетното третиране на дължими лихви или други такси във връзка с отменени или намалени глоби или други санкции по повод на приемането на Регламент ((ЕС, Евратом) 2024/2509
„Европейският парламент и Съветът постигнаха съгласие, че всякакви дължими лихви или други такси във връзка с отменени или намалени глоби или други санкции ще се записват като отрицателни приходи за срока на действащата многогодишна рамка. Това е изключение от забраната за отрицателни приходи, което се отнася само за това специфично, непредвидимо положение.
Без да се засягат съответните правомощия, Европейският парламент, Съветът и Комисията се споразумяват, като вземат предвид опита от миналото и очакваните бъдещи промени, да проучат дългосрочно устойчиво решение, в съответствие с прилагането на бюджетните принципи на Финансовия регламент, за финансирането на подобни лихви или други такси, което да се прилага след 2027 г., включително по отношение на дължимите лихви върху сумите на глобите или другите санкции, които трябва да бъдат платени като подходящо обезщетение за предприятията получатели в такива ситуации.“
Съвместно изявление на Европейския парламент, Съвета и Комисията относно единния инструмент за извличане на данни и измерване на риска, предвиден в член 36 от Финансовия регламент по повод на приемането на Регламент ((ЕС, Евратом) 2024/2509
„Европейският парламент, Съветът и Комисията („трите институции“) признават значението на подобряването на защитата на финансовите интереси на Съюза, както се потвърждава в Междуинституционалното споразумение („МИС“) от 16 декември 2020 г. и както е посочено в член 325 от ДФЕС.
Трите институции са съгласни, че е необходимо инструментът да бъде доразвит в съответствие с правилата за информационна сигурност и защита на данните. С цел да се намали административната тежест и да се избегнат непропорционални разходи за информационни технологии за държавите членки и другите потребители, ще бъдат взети предвид установените в държавите членки одобрени системи.
Трите институции поемат ангажимент да си сътрудничат за по-нататъшното развитие на инструмента. Комисията потвърждава, че ще продължи да развива инструмента в консултация с неговите потребители и да предлага на държавите членки подкрепа във връзка с всякакви технически запитвания. Държавите членки ще си сътрудничат с Комисията, за да се създадат условия за полезни взаимодействия, необходими за оперативната съвместимост със съответните информационни системи и бази данни.
След оценка от страна на Комисията, с която се установява готовността на инструмента въз основа на критериите, посочени в член 36, параграф 6 от Финансовия регламент, трите институции, без да се засягат съответните им правомощия, се ангажират да разгледат и обсъдят отново задължителното използване на инструмента при изпълнението на многогодишната финансова рамка за периода след 2027 г.“
Едностранно изявление на Комисията относно отменените бюджетни кредити по повод на приемането на Регламент ((ЕС, Евратом) 2024/2509
„В контекста на подготовката за многогодишната финансова рамка за периода след 2027 г. Комисията ще разгледа въпроса за разширяване на обхвата на повторното предоставяне на бюджетните кредити, съответстващи на отменените бюджетни кредити. Това не засяга бъдещото предложение на Комисията относно многогодишната финансова рамка за периода след 2027 г. и правото на законодателна инициатива на Комисията, установено в Договорите.“

[bookmark: _GoBack]Едностранно изявление на Комисията относно системата за ранно откриване и отстраняване по повод на приемането на Регламент ((ЕС, Евратом) 2024/2509
„Европейската комисия признава, че е важно да се сведе до минимум административната тежест за органите на държавите членки в контекста на целенасоченото разширяване на системата за ранно откриване и отстраняване (EDES), така че да обхване споделеното управление и прякото управление с държавите членки. 
Комисията се ангажира да разработи всеобхватни насоки и да предложи обучения на държавите членки относно прилагането на EDES и използването на базата данни на тази система. 
Комисията ще продължи да подобрява базата данни на EDES, например като позволява търсенето на множество субекти и усъвършенства структурата на базата данни.
Комисията ще се стреми да осигури ИТ оперативна съвместимост между EDES и съответните национални системи, за да се рационализира процесът и да се даде възможност за по-бързи проверки на налагащите отстраняване положения на съответните лица или субекти.
Комисията потвърждава, че всяко искане за допълнителна информация за целите на EDES няма да надхвърля строго необходимото и пропорционалното и ще бъде обработено в съответствие с приложимите правила за защита на данните. Припомня се, че становището на Европейския надзорен орган по защита на данните относно предложението на Комисията за преработване на Финансовия регламент не поражда никакви опасения по отношение на EDES.
Комисията се ангажира да улесни плавния преход към прилагането на EDES в пълно сътрудничество с държавите членки.“

